text: nål
  
  publiceret: 2009-02-01 10:32:47+01:00
  Nål, aflangt, tyndt og spidst redskab, maskinelement eller værktøj, som i den ene ende normalt er forsynet med et øje, hvor en tråd kan trækkes igennem, således at nålen kan anvendes til fx syning eller stopning (synåle/stoppenåle). Nåle kan have mange forskellige tykkelser og spidsudformninger afhængigt af det materiale, hvori de skal anvendes; nåle fremstilles også uden øje som knappe- eller hattenåle med formet hoved. Specialudformede nåle kan være sikkerheds- eller hårnåle.
  
  Kirurgiske nåle anvendes under kirurgiske operationer ved sammensyning (sutur), se kirurgiske instrumenter.